राजस्थान सरकार संजय लीला भंसाली की आगामी विवादास्पद फिल्म पद्मावती देखने के लिए एक समिति तैयार करने की योजना बना रही है। राजस्थान के गृहमंत्री गुलाब चंद कटारिया का कहना है कि पद्मावती फिल्म को लेकर की गयी आपत्तियों और उनसे उपजे विवाद के मद्देनजर सरकार एक कमेटी बनाने पर विचार कर रही है। कटारिया ने कहा, ‘‘मैं अधिकारियों के साथ एक बैठक करूंगा जिसमें हम लोग राजस्थान में पद्मावती फिल्म से संबंधित मामलों पर कमेटी बनाने के लिये विचार करेंगे।’’